Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) , članka 4.,5.,i 8. Odluke o dodjeli jednokratne novčane pomoći gospodarstvenicima i obrtnicima na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19 („Službeni vjesnik Brodsko – posavske županije“ broj 16/20), članka 5. Pravilnika o postupku dodjele jednokratne novčane pomoći poduzetnicima i obrtnicima na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19, KLASA: 302-01/20-01/01, URBROJ: 2178/21-05-20-01 od 18. lipnja 2020. godine i članka 56. Statuta Općine Okučani („Službeni vjesnik Brodsko – posavske županije“ br. 10/09, 4/13, 3/18 i 7/18), Općinski načelnik objavljuje

JAVNI POZIV

za dodjelu jednokratne novčane pomoći obrtnicima i poduzetnicima na području Općine Okučani za ublažavanje poteškoća u radu u vrijeme trajanja

epidemije koronavirusa- COVID 19

PREDMET JAVNOG POZIVA

Predmet Javnog poziva je dodjela jednokratne novčane pomoći obrtnicima i poduzetnicima na području Općine Okučani i obrtnicima i poduzetnicima koji imaju prijavljeno prebivalište na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19 kojima je obustavljen rad Odlukom stožera civilne zaštite Republike Hrvatske o mjerama ograničavanja društvenih okupljanja, rada u trgovini, uslužnoj djelatnosti i održavanja sportskih i kulturnih događanja od 19. ožujka 2020. godine („Narodne novine“ broj 32/20).

Temeljem ovog Javnog poziva dodijeliti će se jednokratne novčane pomoći sukladno Odluci Općinskog vijeća o dodjeli jednokratne novčane pomoći obrtnicima i gospodarstvenicima na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19 („Službeni vjesnik Brodsko – posavske županije“ broj 16/20).

KORISNICI JEDNOKRATNE NOVČANE POMOĆI

Korisnici jednokratne novčane pomoći su obrtnici i poduzetnici koji posluju na području Općine Okučani ili koji imaju prijavljeno prebivalište na području Općine Okučani kojima je temeljem Odluke o mjerama ograničavanja društvenih okupljanja, rada u trgovini, uslužnoj djelatnosti i održavanja sportskih i kulturnih događanja od 19. ožujka 2020. godine u potpunosti obustavljen rad i koji na dan 31. prosinca 2019. godine nemaju dospjelih financijskih obveza po bilo kojoj osnovi prema Općini Okučani ili su obveze podmirili prije podnošenja Zahtjeva za dodjelu jednokratne novčane pomoći.

MJERE POMOĆI I POTREBNA DOKUMENTACIJA ZA OSTVARIVANJE

Jednokratna novčana pomoć u iznosu od 5.000,00 kn dodjeljuje se obrtniku/ poduzetniku koji obavlja djelatnost ili ima prijavljeno prebivalište na području Općine Okučani i ako ispunjava sve uvjete i kriterije Odluke Općinskog vijeća o dodjeli jednokratne novčane pomoći gospodarstvenicima/obrtnicima na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19 („Službeni vjesnik Brodsko – posavske županije“ br. 16/20) i Pravilnika o postupku dodjele jednokratne novčane pomoći obrtnicima/poduzetnicima na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19, KLASA: 302-01/20-01-01, URBROJ: 2178/21-05-20-01 od 18. svibnja 2020. godine.

Potrebna dokumentacija za ostvarivanje jednokratne novčane pomoći:

1. Popunjen Zahtjev za dodjelu jednokratne novčane pomoći (potpisan i ovjeren),
2. Preslika Rješenja o otvaranju obrta (za obrtnike),
3. Preslika Rješenja o upisu u sudski registar (za poduzetnike) ,
4. Preslika posljednjeg dostupnog JOPPD obrasca (Izvješće o primicima, porezu na dohodak i prirezu te doprinosima za obvezna osiguranja, stranica A i B) s potvrdom Porezne uprave o njegovom zaprimanju . JOPPD obrazac i potvrdu Porezne uprave o njegovom zaprimanju nisu u obvezi dostavljati paušalni obrti/samostalne djelatnosti koji imaju jednog zaposlenog a nije im dostupan JOPPD obrazac. Subjekti kojima nije dostupan JOPPD obrazac trebaju dostaviti kratko obrazloženje zašto JOPPD obrazac nisu u mogućnosti dostaviti.
5. Popunjena izjava o korištenim potporama male vrijednosti (prilaže i podnositelj prijave koji do sada nije koristio potpore male vrijednosti),
6. Popunjena skupna izjava.

ROK ZA PODNOŠENJE ZAHTJEVA ZA DODJELU JEDNOKRATNE NOVČANE POMOĆI

Zahtjev za dodjelu jednokratne novčane pomoći s potrebnom dokumentacijom dostavlja se do 29. lipnja 2020. godine. Zahtjevi će se obrađivati prema redoslijedu zaprimanja.

NAČIN PODNOŠENJA ZAHTJEVA ZA DODJELU JEDNOKRATNE NOVČANE POMOĆI:

Potpisan i ovjeren Zahtjev za dodjelu jednokratne novčane pomoći s potrebnom dokumentacijom podnosi se:

1. u zatvorenoj omotnici na adresu : Općina Okučani, Trg dr. Franje Tuđmana 1, 35430 Okučani s naznakom „JAVNI POZIV ZA DODJELU JEDNOKRATNE NOVČANE POMOĆI.

POSTUPAK DODJELE JEDNOKRATNE NOVAČNE POMOĆI

Za provedbu postupka obrade pristiglih Zahtjeva za dodjelu jednokratne novčane pomoći zaduženo je Povjerenstvo za dodjelu jednokratne novčane pomoći poduzetnicima i obrtnicima na području Općine Okučani za ublažavanje poteškoća u radu u vrijeme trajanja epidemije koronavirusa – COVID 19 (u daljnjem tekstu Povjerenstvo).

Povjerenstvo obrađene Zahtjeve dostavlja Općinskom načelniku Općine Okučani radi donošenja Odluke o odobravanju dodjele jednokratne novčane pomoći.

Jednokratna novčana pomoć isplatiti će se iz Općinskog proračuna Općine Okučani na poslovne račune podnositelja Zahtjeva temeljem Zapisnika Povjerenstva o isplati jednokratne novčane pomoći i Odluke Općinskog načelnika u roku od 7 dana od dana donošenja Odluke o odobravanju jednokratne novčane pomoći.

Informacije o rezultatima Javnog poziva i dodjele jednokratne novčane pomoći objavit će se na oglasnoj ploči Općine Okučani.

KLASA: 302-01/20-01/01

URBROJ: 2178/21-05-20-03

Okučani, 19. lipnja 2020. godine OPĆINA OKUČANI

 Aca Vidaković